İmam Hüseyn türbəsi

İmam Hüseyn türbəsi () — Şiəlikdə III imam olaraq qəbul edilən Hüseyn ibn Əlinin  məzarının yerləşdiyi türbə kompleksi. İslam peyğəmbəri Məhəmmədin nəvəsi olan İmam Hüseyn Kərbəla yaxınlığında baş vermiş Kərbəla döyüşündə şəhid olduqdan sonra həmin şəhərdə yaradılan türbədə dəfn edilmişdir. Miladi təqvim ilə 680-cı ilin 10 oktyabrShimoni & Levine, 1974, p. 160.Aghaie, 2004, pp. 10-11. tarixində baş vermiş Kərbəla döyüşü şiəlikdə mühüm önəmə sahibdir. Əməvilər sülaləsindən olan ikinci ərəb xəlifəsi I Yezid qoşunu tərəfindən qətlə yetirilən Hüseyn ibn Əli  və tərəfdarlarının xatirəsi hər il ənənvi şəkildə qeyd edilən Aşura günlərində xatırlanır.

İslamın Şiə məzhəbindən olan milyonlarla şəxs hər il şəhərə həcc ziyarətləri təşkil etməkdədir. Həcc  ziyarətləri adətən Aşura günlərində və  Hüseyn ibn Əlinin ölüm günündə təşkil edilir.Interactive Maps: Sunni & Shia: The Worlds of Islam , PBS, accessed 9 June 2007. 2014-cü ildə şəhər 3.000.000 şiə müsəlmanı tərəfindən ziyarət edilmişdir. Türbənin yerləşdiyi Kərbəla şəhəri Məkkə və Mədinə şəhərlərindən sonra İslam dünyasında ən müqəddəs şəhərlərdən hesab olunur. Əməvilər və Abbasilərin xilafəti dönəmində şəhərə və türbəyə ziyarət həyəta keçirmək qadağan edilmişdir.al Musawi, 2006, p. 51.

Türbə kompleksi Abbasi xəlifəsi Əl-Mütəvəkkil tərəfindən (850-851) dağıdılmış və şiələrin şəhərə həcc ziyarəti həyata keçirlmələri növbəti dəfə qadağan edilmişdir. İmam Hüseyn türbəsi yalnız 980-cı ildə Buveyhilər sülaləsindən olan Əbdul-Əl-Davla tərəfindən restavrasiya edilmişdir.Litvak, 1998, p. 16. Hüseyn ibn Əlinin məzarı türbə daxilində yerləşən məscidin içərisində, qızıl suyuna çəkilmiş məzarda yerləşir. Şiəlik üçün digər bir mühüm şəxs olan Abbas ibn Əlinin türbəsidə  İmam Hüseyn türbəsinin yaxınlığındadır.

 Qalereya 

 İstinadlar 

Kateqoriya:Şiəlik
Kateqoriya:Kərbəla